Sodba Splošnega sodišča (deveti senat) z dne 29. novembra 2018 – WL/ERCEA

(Zadeva T‑493/17)

„Javni uslužbenci – Pogodbeni uslužbenci – Uradna preiskava – Podaljšanje poskusne dobe – Pripravljalni akt – Odpoved pogodbe o zaposlitvi – Obvestilo o odpovedi pogodbe o zaposlitvi po elektronski pošti – Rok za pritožbo – Izhodišče – Nedopustnost – Spoštovanje bistvenih postopkovnih zahtev – Odločitev o odpovedi pogodbe o zaposlitvi po poteku poskusne dobe – Izguba zaupanja – Odgovornost – Zahteva za obravnavo, ki je bila navedena v tožbi in ni bila ponovno navedena v skladu s členom 106(2) Poslovnika“

1. Pritožbe uradnikov – Predmet – Navodilo upravi – Odločiti – Nedopustnost (člena 263 PDEU in 270 PDEU; Kadrovski predpisi za uradnike, člen 91) (Glej točki 25 in 26.)

2. Pritožbe uradnikov – Akt, ki posega v položaj – Pojem – Pripravljalni akt – Odločba o podaljšanju poskusne dobe – Izključitev (Kadrovski predpisi za uradnike, člena 90 in 91) (Glej točki 34 in 35.)

3. Pritožbe uradnikov – Akt, ki posega v položaj – Pojem – Pripravljalni akt – Poročilo o upravni preiskavi – Izključitev (Kadrovski predpisi za uradnike, člena 90 in 91) (Glej točki 38 in 39.)

4. Pritožbe uradnikov – Predhodna upravna pritožba – Roki – Začetek teka – Vročitev – Pojem – Odločba o odpovedi pogodbe o zaposlitvi, vročena po elektronski pošti – Dokazno breme glede vročitve (Kadrovski predpisi za uradnike, člena 90 in 91) (Glej točke 54 in od 59 do 62.)

5. Uradniki – Pogodbeni uslužbenci – Zaposlovanje – Poskusna doba – Poročilo ob koncu poskusne dobe – Sestava z zamudo – Veljavnost (Kadrovski predpisi za uradnike, člen 34; Pogoji za zaposlitev drugih uslužbencev, člen 84) (Glej točki 137 in 138.)

6. Uradniki – Pogodbeni uslužbenci – Zaposlovanje – Poskusna doba – Odločba o odpovedi delovnega razmerja ob koncu poskusne dobe – Elementi presoje – Sodni nadzor – Meje (Pogoji za zaposlitev drugih uslužbencev, člen 84) (Glej točki 170 in 171.)

7. Uradniki – Nepogodbena odgovornost institucij – Pogoji – Nezakonitost – Škoda – Vzročna zveza – Kumulativni pogoji (Glej točko 207.)

Predmet

Predlog na podlagi člena 270 PDEU za, prvič, razglasitev ničnosti sklepa ERCEA o odpovedi pogodbe o zaposlitvi, o kateri je bila tožeča stranka 10. januarja 2017 obveščena ustno, takojšnjo ponovno vzpostavitev delovnega razmerja in naložitev ERCEA plačilo vseh zapadlih plač, drugič, razglasitev ničnosti sklepa ERCEA z dne 28. oktobra 2016 o podaljšanju poskusne dobe tožeče stranke in ugotovitev neobstoja te poskusne dobe od 1. novembra 2016, tretjič, razglasitev ničnosti aktov, ki jih sestavlja upravna preiskava, ki jo je opravil preiskovalni in disciplinski urad Komisije (IDOC) in poročila v zvezi s to preiskavo z dne 7. novembra 2016 ter naložitev ERCEA naj navedeno preiskavo odstrani iz informacijskega sistema za upravljanje kadrov in vseh drugih podatkovnih baz institucij Evropske unije, četrtič, razglasitev ničnosti sklepa ERCEA o odpovedi pogodbe o zaposlitvi z dne 22. decembra 2016, ki jo je tožeča stranka prejela 24. januarja 2017, in ponovna takojšnja vzpostavitev delovnega razmerja in naložitev ERCEA plačilo odškodnine iz naslova nadomestila za škodo, ki jo pomenijo zapadle plače od dneva odpovedi pogodbe o zaposlitvi do objave sodbe, ali, če ni ponovne zaposlitve, naložitev ERCEA nadomestilo škode, ki jo predstavlja izguba plač do izteka pogodbe in sicer 39.000,00 EUR in, petič in vsekakor, naložitev ERCEA plačilo tožeči stranki znesek 300.000,00 EUR iz naslova nadomestila ali katerega koli drugega zneska, višjega ali manjšega, za katerega bo ugotovljeno, da je pravičen, zaradi grobega posega v osebni in poklicni ugled tožeče stranke.

Izrek

1. Tožba se zavrne.